Ալեքսանդրովկա (Դոնի Ռոստով)

Ալեքսանդրովկա (), Ռուսաստանի Դոնի Ռոստով քաղաքի Պրոլետարսկի շրջանի մաս, նախկինում՝ Ռոստովի մարզի Ալեքսանդրովսկայա ստանիցա։ Անվանվել է Ալեքսանդր I կայսրի պատվին։

Դիրք 
Միկրոշրջանը գտնվում է քաղաքի արևելյան ծայրամասում, Դոնի աջ գահավեժ ափին։ Արևմուտքից հարում է Նոր Նախիջևանին (Դոնի Ռոստովի մաս է)։ Հյուսիսից գտնվում են պուրակ, Ռոստովի օդանավակայանը և Ֆրունզեի անվան ավանը։ Հյուսիս-արևմուտքից Կիրպիչնի Զավոդ ավանն է։ Ալեքսանդրովկայի արևելյան կողմը գտնվում է Մ-4 դաշնային մայրուղու կողքին։

Պատմություն

Նախահեղափոխական ժամանակաշրջան 

1776 թվականին լուծարված Դմիտրիևյան (որը նաև հայտնի է որպես Դոլոմանյան, նաև՝ հեծելազորա-ազովյան) գնդի կազակները Դոնի մեծ զորքի ռազմական վարչության հրամանով բնակվեցին ձկնորսական Ռոգովսկի ճամբարի մոտ, որի գոյության մասին հիշատակվում է 1743 թվականին՝ Ուստ-Ակսայ ստանիցայի պատմությունում։

Նույն ճամբարում է բնակվել նաև կազակ-դոլոմանցների մի մասը։ Նրանք 1776 թվականին այնտեղ օծեցին իրենց Տեառնընդառաջի եկեղեցին։ 1780 թվականին Ալեքսանդրովսկայայի կազակները հիմնեցին Միքայել Հրեշտակապետի («երկնային գեներալ») իրենց փայտե գնդային եկեղեցին։

1793 թվականին Ալեքսանդրովսկայա ստանիցայի կազակները մասնակցեցին Դոնի հողին հավերժ տիրելու մասին թագավորի հրովարտակը Ստարոչերկասկ հասցնելու գործին։ Կազակները հիմնականում զբաղվում էին հողագործությամբ և ձկնորսությամբ։

1848 թվականին դոլոման կազակներից Ռոգովսկոյ ճամբարում ստեղծված Սրետենսկայա ստանիցայի հետ միաձուլվելուց հետո, Ալեքսանդրովսկայա ստանիցայում կար 2 ձկնորսարան, 10 ձկնաբուծարան, վաճառքի համար որսվում էր մինչև 25 հազար փութ ձուկ։ Ստանիցայում գործում էին նաև 70 պարտեզ, կրաքարի և աղյուսի գործարաններ, 2 ջրաղաց և 2 հողմաղաց։

1915 թվականին գյուղում եղել է 542 ծուխ, որոնցում ապրել է 1707 տղամարդ և 1668 կին (ընդամենը՝ 2375 մարդ)։ Կազակական գյուղի սեփականությունը կազմված էր կազակական վարչությունից, երեք եկեղեցուց, երկու երկամյա եկեղեցական-ծխական դպրոցից, աղյուսի և աղիքի գործարաններից։

Ստանիցայի վերջին ատամանը 1916-1917 թվականներին եղել է ուրյադնիկ Վասիլի Իլարիոնովիչ Պոպովը։

2010 թվականի սեպտեմբերի 24-ին բացվել են «Ալեքսանդրովսկայա ստանիցա» հուշանշանները, որոնք նշում են նախկին ստանիցայի սահմանները Կիզիտիրինովսկայա ձորակի և Կոբյակովսկայա ձորակի կողմից։

Արդի վիճակ 
1961 թվականին Ալեքսանդրովսկայա ստանիցան ներառվել է Դոնի Ռոստով քաղաքի կազմում։

1960-ական թվականների վերջից ընթացել է զանգվածային բնակարանաշինություն։

1990 թվականին սկսվել է ստանիցայի կազակության վերածնունդը։ 1996 թվականից Ալեքսանդրովկայում աշխատում է ատաման Մ. Ի. Պլատովի անվան կազակական կադետական հարյուրյակը։ Կազակների վարչությանը կից գործում է կազակական դրուժինան։

Մշակույթ 
Ալեքսանդրովկայում գործում են կազակական երկու երգչախումբ՝ «Դուբրավուշկան» (ղեկավար՝ Տ. Սիլուկովա) և «Լազորևի ցվետոկը» (ղեկավար՝ Ս. Կուչերենկո), «Ատամանսկի Դվորեց» խումբը (ղեկավար՝ Մ. Իլյինով), որը ժողովրդականության է արժանացել «Ազգությունը՝ կազակ» տեսահոլովակը թողարկելուց հետո։

Կրոն 
Ալեքսանդրովկայում գործում է երեք ուղղափառ եկեղեցի.

 Տեառնընդառաջի տաճարը, որին կից գործում է եկեղեցական-ծխական դպրոց, կառուցվել է 1911 թվականին,
 Միքայել Հրեշտակապետ եկեղեցին,
 Սուրբ Սպիրիդոն մատուռը։

Սպորտ 
Գործում է կազակական մարտարվեստի մարզական թիմը, որը գոյություն ունի ավելի քան 10 տարի։

Բնակչություն 

1926 թվականի մարդահամարում գյուղի 4881 բնակչից իրենց պատմական պատկանելության մասին հարցին 3171 մարդ (բնակչության 2/3-ը) պատասխանել է`«կազակ/կազակուհի»։ Ազգությունը (ռուսներ, ուկրաինացիներ) ներքևի տողում էր։

Ծանոթագրություններ 

Դոնի Ռոստովի շրջաններ